钦定古今图书集成/明伦汇编/氏族典/第069卷 > 朱守仁
## 钦定古今图书集成/明伦汇编/氏族典/第069卷 > 朱守仁

按《明外史朱守仁传》：“守仁，字元夫，徐人。元末兵起，应
州辟，累破群盗，历官枢密同知，守舒城。明兵下庐州，
举城附，授中书断事，出知袁州。洪武二年，征为工部
侍郎。四年拜尚书，奉命察山东官吏，归奏称旨。寻改
北平行省参政。以馈饷不继，谪苍梧知县，进知容州、
高唐州，皆有善政。十年，进四川布政司使，治尚简严以疾致仕。云南平，改威楚、开南等路宣抚司为楚雄
府，起守仁知府事。居九年，境内大治，拜太仆卿，久之，
致仕。永乐初，入朝，遇疾卒。